Ernst Brunner
Store norske leksikon,Språk og litteratur,Litteratur i verden,Europa,Sveriges litteratur,Sveriges nyere litteratur
Ernst Brunner er en svensk poet, litteraturviter og forfatter av østerriksk opprinnelse. Han er særlig kjent for sine biografiske verker om store svenske personligheter, som Edith Södergran, Carl Michael Bellman og Emanuel Swedenborg.
Forfatterskap Brunner debuterte i 1979 med Jag ändrar ställning klockan tre, men fikk gjennombrudd først i 1987 med romanen Svarta Villen, som i likhet med diktboken utgitt året før, Separator (1986), tegner levende bilder fra svenske innvandrermiljøer. I flere av sine 1990-tallsbøker gir Brunner innforståtte skildringer fra Stockholm-miljø, blant annet i kjærlighetsromanen Passionata (1995) og Förmiddagsgatan (1995). Diktboken Mr. Skylight (1995) bygger på Estonia-ulykken, og han har også utgitt en biografisk roman, Den vilde svensken (1998). 1999 kom samlede dikt under tittelen Stoft av ett stoftkorn (1979–1999).Brunner har de siste tiårene utgitt flere bøker om store svenske personligheter. Fukta din aska (2002, norsk oversettelse Fukta din aska: C.M. Bellmans liv fra begynnelse til slutt fra 2003) er en roman om nasjonalskalden Carl Michael Bellman. Anckarström och kungamordet (2010) tar for seg livet til mannen som drepte Gustav III, Carolus Rex (2016) omhandler livet til Karl XII, mens bøkene Darra (2017), Likt ett skeleton (2019) og Marmormolnet (2020) handler om henholdsvis Emanuel Swedenborg, Johan Helmich Roman og billedhuggeren Johan Tobias Sergel. Yngling på guld skildrer et kunsttyveri av et Rembrandt-maleri på det svenske Nationalmuseet i 2000.Den finlansk-svenske poeten Edith Södergran står i en særstilling i Brunners forfatterskap, som emne for hans doktoravhandling (Till fots genom solsystemet. En studie i Edith Södergrans expressionism, 1985) og som tema for romanen Edith (1992, norsk oversettelse fra 1993). Hun har også vært viktig for hans lyriske forfatterskap.Brunner er mye lest og har et prisbelønt forfatterskap. Han fikk i 2019 Doublougska priset fra Svenska Akademien og har også mottatt Karl Vennbergs pris. I 2014–2015 utga han en litterær selvbiografi i tre bind, Där går han (2014–2015). Les mer i Store norske leksikon Sveriges litteratur Edith Södergran Sveriges historie Eksterne lenker Forlagets forfatterside (Alberts Bonniers forlag)  Brunner på norsk: bøker i Nasjonalbiblioteket (delvis begrenset tilgang)